Damit die gwehnlichn Leid des mit die Ideen aa kapian, hod da Platon des Höhngleichnis eafundn. Ea dazöt a Geschichtl vo oa poa oame Teufen, die in oana Höhn gfaunga ghoidn wean und aukednd san. Zum Eigaung hi is a Mau aufgstöt, und voadabei brennt a Feia. Waunn irgndwos voam Feia voabeigeht, segn die oamen Teufen nua in Schodn. Weus nix aundas ned kennan, glaubms natiali, dass di Schodn die Wiaklikeit san. Oamoi schoffts owa oana, dass a auskimmt. Zeascht siacht a nix in die Sun, weus eam blendt, owa daunn siacht a, wia die Sochan wiakli ausschaun. Er geht zruck zu seine Kamerodn und dazöt eana, wias draußt wiakli heaschaut. De glaub eam des ned, weus jo nix aundas kennen, und waratn sogoa bereit, eam zu daschlogn.